

**Εγχειρίδιο-συμβουλές τοποθέτησης laminate**

* Πριν την τοποθέτηση συνιστάται τα πακέτα να μείνουν για εγκλιματισμό στο χώρο όπου θα τοποθετηθούν τουλάχιστον 24 ώρες πριν την τοποθέτηση. H αποθήκευση του laminate πρέπει να γίνεται σε εσωτερικό χώρο και τα πακέτα να τοποθετούνται οριζόντια στο πάτωμα.
* Πριν την τοποθέτηση του δαπέδου ο χώρος πρέπει να είναι άδειος (χωρίς έπιπλα), καλά σκουπισμένος και σφουγγαρισμένος και να μην έχει στόκους και τρύπες- εξογκώματα από προηγούμενα συνεργεία.
* Η επιφάνεια του υποδαπέδου πρέπει να είναι ίσια ,διότι εάν υπάρχουν ανομοιογένειες στην υπόβαση το αποτέλεσμα δεν θα είναι άρτιο αισθητικά και τεχνικά.
* Σε περίπτωση που οι ντουλάπες τοποθετηθούν μετά την τοποθέτηση του Laminate, θα πρέπει να ζητήσετε από τον ντουλαπά να κάνει τρύπες με ποτηροτρύπανο στο laminate στο σημείο όπου θα πατήσουν τα ποδαράκια της ντουλάπας και να αφήσει περιθώριο περιμετρικά 1cm για να γίνεται συστολή- διαστολή του Laminate. Συνιστάται να τοποθετηθεί το laminate μέχρι την μπάζα(πριν τα ποδαράκια ) των ντουλαπιών κουζίνας ή υπνοδωματίων.
* Σε περίπτωση τοποθέτησης πορτών μετά την τοποθέτηση του Laminate, πρέπει οι κάσες να έχουν κενό(προς τα πάνω) 3χιλ από το δάπεδο( δλδ να μπουν τακάκια και να αφαιρεθούν στη συνέχεια ώστε να μην πατήσουν πάνω στο πλωτό δάπεδο οι κάσες)για να γίνεται συστολή- διαστολή του laminate.
* Ο τεχνικός  θα πρέπει  κατά την τοποθέτηση να αφήσει περιθώρια γύρω από τους τοίχους -κουφώματα από  0.9cm μέχρι 1,3cm για τη συστολή-διαστολή του δαπέδου και να τοποθετήσει προφίλ αλουμινίου ανάμεσα στα δωμάτια και γενικότερα όπου υπάρχουν πόρτες-μπαλκονόπορτες.
* Σε περίπτωση που έχετε γκρεμίσει τοίχους ή σκοπεύετε να γκρεμίσετε, θα πρέπει να ζητήσετε από τον τεχνίτη που θα αναλάβει το γκρέμισμα να ισιώσει το σημείο αυτό με αυτοεπιπεδούμενο τσιμεντόστοκο.(ο τσιμεντόστοκος υπάρχει στα χρωματοπωλεία ή στις μάντρες οικοδομών ).
* Σε περίπτωση που σκοπεύετε να βάψετε τοίχους, συνιστάται να τοποθετηθεί το δάπεδο πριν το τελευταίο χέρι-βάψιμο ώστε να μην ταλαιπωρηθεί το laminate από άλλα συνεργεία και να γίνουν προσεκτικά τυχόν μερεμέτια (στοκάρισμα-βάψιμο) στο σοβατεπί όπου χρειαστεί. Εναλλακτικά μπορείτε να ολοκληρώσετε το βάψιμο στους τοίχους και να ζητήσετε από τον ελαιοχρωματιστή να έρθει μετά την τοποθέτηση του laminate για τυχόν μερεμέτια. Η απόφαση έγκειται στην δική σας ευχέρεια.
* Εάν κάνετε μερεμέτια βαψίματος πάνω από το σοβατεπί συνιστάται ναι χρησιμοποιήσετε χαρτοταινία μπλε και να την αφαιρέσετε με προσοχή εντός 12 ωρών για να μην ποτίσει η κόλλα της ταινίας στο φιλμ του σοβατεπιού και προκληθεί ζημιά.
* Δεν είναι αναγκαίο να αφαιρεθεί το παλιό σοβατεπί. Μπορείτε είτε να τοποθετήσετε το καινούργιο σοβατεπί πάνω από το παλιό είτε για αισθητικούς λόγους να αφαιρέσετε το παλιό σοβατεπί και να τοποθετήσετε το καινούργιο ώστε να μην υπάρχουν ατέλειες που δημιουργούνται από τη διαφορά ύψους. Αν επιλέξετε να μην το αφαιρέσετε, λόγω τεχνικής δυσκολίας, μπορείτε είτε να κάνετε μερεμέτι ο ίδιος είτε ο μπογιατζής σας. Αν το νέο σοβατεπί  είναι πιο ψηλό χρειάζεται γέμισμα με στόκο, αν είναι πιο κοντό πρέπει να βάψετε το παλιό σοβατεπί στο χρώμα του τοίχου ώστε να μην φαίνεται η διαφορά χρώματος . Το ξύλινο σοβατεπί  βγαίνει πολύ εύκολα. Δύσκολα βγαίνει το μωσαϊκό και το πλακάκι*.****Το στοκάρισμα και το βάψιμο στους τοίχους δεν περιλαμβάνεται στην χρέωση τοποθέτησης.***
* Αν έχει πέσει τσιμεντοκονία πρέπει να έχει στεγνώσει πλήρως πριν την τοποθέτηση του laminate. Για κάθε πόντο τσιμεντοκονίας χρειάζεται μια εβδομάδα.
* Σε περίπτωση τοποθέτησης του Laminate σε κουζίνα, συνιστάται να βάλετε πατάκι κάτω από το νεροχύτη για επιπλέον προστασία από τη ρίψη νερού.
* Για την επίτευξή της μείωσης της υγρασίας πρέπει να χρησιμοποιείται αυστηρά αμφυγραντήρας και όχι air condition.

Για την εταιρεία

Υπογραφή